5 בינואר 2022

# בנק דיסקונט מגביר את התחרות במערכת הבנקאית:

# מבטל את ריבית החובה עד ל-2,000 שקל

**בנק דיסקונט יוצא במהלך תחרותי פורץ דרך המטפל באחד הנושאים המטרידים ביותר את הלקוחות: צמצום עלויות המינוס בחשבון העו"ש (האוברדראפט). בין המהלכים עליהם מכריז היום הבנק:**

* ביטול ריבית החובה בחשבון העו"ש (אוברדראפט) עד לסכום של 2,000 ₪, לבעלי מסגרת אשראי.
* הפחתת ריביות על יתרות חובה בעו"ש מעל 2,000 ₪, לבעלי מסגרת אשראי.
* הפחתה של יותר מ-50% בעמלת הקצאת האשראי הרבעונית ל-10 שקלים (הסכום הנמוך ביותר מבין חמשת הבנקים הגדולים).
* חבילה של כלים מתקדמים שיסייעו ללקוחות בהתנהלות פיננסית נבונה ובצמצום השימוש באוברדראפט:
* הודעת SMS המעדכנת את הלקוחות על כניסה למינוס (לבקשת הלקוח, ללא עלות).
* תובנות אישיות באפליקציה להתנהלות פיננסית נבונה והימנעות מכניסה למינוס.
* חיבור מבוסס בנקאות פתוחה לשירות של חברת פינטק, המסייע להימנע מתשלום ריביות מיותרות על האוברדראפט.

**אורי לוין, מנכ"ל קבוצת דיסקונט:** "המהלך לצמצום עלויות הלקוחות על השימוש באוברדראפט, ובראשו ביטול הריבית על המינוס עד לסכום של 2,000 ₪, מהווה מהלך ראשון בסידרת צעדים מתוכננים, המתמקדים במענה לדברים שמטרידים את הלקוחות שלנו יותר מכל. דיסקונט שם לעצמו למטרה להיות הבנק הטוב ביותר ללקוחותיו ולייצר תחרות אמיתית במערכת הבנקאית והצעדים שאנו מציגים היום הם עוד נקודת ציון משמעותית בדרך זו".

\* המהלכים מתייחסים לחשבונות שקליים פרטיים, בהתאם לתנאי החשבון. אי-עמידה בפירעון ההלוואה עלול לגרור חיוב בריבית פיגורים והליכי הוצאה לפועל.